text: À Clarmondine vinrent droit ;
   Et, quant Clarmondine les voit,
   Li cuers moult li rassouaga
   Que avoec femmes se trouva.
   Comme sage et bien avisée,
   A la mere au roi saluée,
   Et sa suer, qui tantost la prist
   Par la main, delez li la mist.
   PageV01P216
   Moult près de li l'a acostée ;
   Car moult ert sage et avisée.
   Plus que on dit ne lor avoit
   Estoit bele, ce lor sambloit.
   En lor chambre l'en ont menée ;
   Sage et courtoise l'ont trouvée
   Et de bonne maniere plaine.
   De li servir chascuns se paine ;
   Pour sa douce gentill manière
   L'ot chascuns d'aus erranment chiere.
  